L’Ajuntament aposta pel Nadal amb la campanya “El Nadal, millor a Algemesí”
04 de desembre de 2023

Nadal Inclusiu d’Algemesí és el nom que porta la campanya d’animació per a tota la família que tindrà lloc al llarg de les festes nadalenques amb el nom de “El Nadal, millor a Algemesí”. L’alcalde de la ciutat, José Javier Sanchis, presentarà la programació completa el dilluns 4 de desembre a les 19.30 hores en la sala de plens de l’Ajuntament.

Les activitats començaran el dijous 7 de desembre a les 18 hores en el parc Salvador Castell. En el parc s’inaugurarà la pista de patinatge que estarà oberta durant les festes, així com la Fira de Nadal que estarà instal·lada durant el pont al parc Salvador Castell. Des d’ací es farà l’encesa de llums que donarà pas a l’espectacle de llums “Lumbélula”, que desfilarà des del parc fins la plaça Major. Una vegada allí s’inaugurarà el Betlem i actuarà el Cor de Xiquets de l’Schola Cantorum.